Mont Blanc

Mont Blanc (francuski izgovor: ) ili Monte Bianco (italijanski izgovor: ) najviši je vrh Alpa i u Evropskoj uniji.Kavkaske planine, u kojima ima vrhova viših od Mont Blanca, uključene su na mnoge političke karte Evrope, iako se može reći da su one geografski i kulturno više azijske nego evropske. Isključujući Kavkaz, Mont Blanc je najviši vrh u Evropi. Nalazi se na granici Francuske i Italije, a visok je 4810 m"Mont Blanc shrinks by 45cm in two years", The Sydney Morning Herald, 6. 11. 2009. i na 11. je mjestu spiska planina po najvećoj relativnoj visini. Također ga nazivaju La Dame blanche ("bijela dama" na francuskom) te Il Bianco ("bijeli" na italijanskom).

Smješten je u dijelu Alpa poznatom pod nazivom Grajske Alpe, između francuske regije Gornja Savoja i italijanske regije Valle d'Aosta, na vododijelnici između italijanskih dolina Ferret i Veny i francuskih dolina Montjoie i Arve. Monblanski masiv popularan je zbog alpinizma, pješačenja, skijanja i snoubordinga.

U okruženju Mont Blanca smještena su tri grada sa svojim općinama: Courmayeur u Valle d'Aosti i Saint-Gervais-les-Bains i Chamonix u Haute-Savoieu (potonji je 1924. bio domaćin prvih Zimskih olimpijskih igara). Ovim planinskim lancem prolazi žičara na liniji od Courmayeura do Chamonixa kroz Col du Géant. Ispod Mont Blanca probijen je istoimeni tunel, na kojem su radovi počeli 1957, a završeni 1964. Tunel koji povezuje dvije države dug je 11,6 km i jedna je od glavnih saobraćajnica koje idu kroz Alpe.

 Geografija 
Vlasništvo nad vrhom je dugo vremena predmet spora između Italije i Francuske. Masiv se proteže na 46 kilometara i leži u pravcu jugozapada ka sjeveroistoku preko granica Francuske, Italije i Švicarske. Alpe su nastale prije 770 miliona godina kada su se usljed sudara afričke i evropske tektonske ploče, pri izdizanju Zemljine kore, škriljci, gnajs i krečnjaci podigli. Mont Blanc i Aiguilles Rouges su pretežno sačinjeni od granitnih i metamorfnih stijena koje su prvobitno bile odgovorne za formiranje podnožja planina i probile su se kroz starije stijene prije otprilike 300 miliona godina.

 Klima 
Vrh se nalazi između dva različita klimatska područja sjevernih, zapadnih i južnih Alpa. Na klimu uveliko utiče nadmorska visina, te je stoga hladna i umjerena. Značajan dio klime je trajno prekriven lednicima ili snijegom. Dnevne temperature u dolinama u julu i augustu mogu dostići i do 25° Celzijusa, a nekad čak i 30 °C. Najveća količina snijega pada između novembra i aprila.

 Reference 

Kategorija:Alpe
Kategorija:Najviši vrhovi država
Kategorija:Planine u Italiji
Kategorija:Planine u Francuskoj
Kategorija:Planinski vrhovi